Document ID: 31994R1559

KOMISSION ASETUS (EY) N:o 1559/94 annettu 30 päivänä kesäkuuta 1994,
yhteisön ja Bulgarian ja Romanian välisissä väliaikaisissa sopimuksissa määrätyn järjestelmän yksityiskohtaisista soveltamissäännöistä siipikarjanliha- ja muna alalla
EUROOPAN YHTEISÖJEN KOMISSIO, joka
ottaa huomioon Euroopan yhteisöjen perustamissopimuksen,
ottaa huomioon Euroopan talousyhteisön ja Euroopan hiili- ja teräsyhteisön sekä Bulgarian tasavallan välisen kauppaa ja kauppaan liittyviä toimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä 20 päivänä joulukuuta 1993 annetun neuvoston asetuksen (EY) N:o 3641/93(1) ja erityisesti sen 1 artiklan,
ottaa huomioon Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kauppaan liittyviä toimenpiteitä koskevan väliaikaisen sopimuksen soveltamista koskevista tietyistä yksityiskohtaisista säännöistä 20 päivänä joulukuuta 1993 annetun neuvoston asetuksen (EY) N:o 3642/93(2) ja erityisesti sen 1 artiklan,
ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75(3), sellaisena kuin se on viimeksi muutettuna asetuksella (ETY) N:o 1574/93(4), ja erityisesti sen 15 artiklan,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(5), sellaisena kuin se on viimeksi muutettuna asetuksella (ETY) N:o 1574/93, ja erityisesti sen 15 artiklan,
sekä katsoo, että
yhteisön ja Bulgarian(6) tasavallan välinen kauppaa ja kauppaan liittyviä toimenpiteitä koskeva Brysselissä 8 päivänä maaliskuuta 1993 allekirjoitettu väliaikainen sopimus tuli voimaan 31 päivänä joulukuuta 1993; yhteisön ja Romanian(7) välinen kauppaa ja kauppaan liittyviä toimenpiteitä koskeva Brysselissä 1 päivänä helmikuuta 1993 allekirjoitettu väliaikainen sopimus tuli voimaan 1 päivänä toukokuuta 1993; näissä väliaikaisissa sopimuksissa määrätään tiettyjen muna- ja siipikarjanliha-alan tuotteiden tuontimaksujen alentamisesta tiettyjen määrien rajoissa; on siis tarpeen säätää tässä suhteessa tietyistä soveltamista koskevista yksityiskohtaisista säännöistä;
väliaikaisiin sopimuksiin on tehty lisäpöytäkirjoja, joiden soveltamisen on määrätty alkavan 1 päivästä heinäkuuta 1994 neuvoston päätösten 94/48/EY(8) ja 94/49/EY(9) nojalla kyseisistä maista peräisin olevien tuotteiden ja erityisesti liitteessä XI a ja XIII a Bulgarian osalta ja liitteissä XI a ja XII a Romanian osalta lueteltujen tiettyjen maataloustuotteiden yhteisön markkinoille pääsyn parantamiseksi;
järjestelmän hallinto olisi varmistettava tuontitodistusten avulla; tätä varten olisi määriteltävä erityisesti hakemusten esittämistä koskevat yksityiskohtaiset säännöt sekä hakemuksissa ja todistuksissa ilmoitettavat tiedot, poiketen siitä, mitä maataloustuotteiden tuonti-, vienti ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88(10), sellaisena kuin se on viimeksi muutettuna asetuksella (EY) N:o 3519/93(11), 8 artiklassa säädetään; lisäksi todistukset olisi myönnettävä harkinta-ajan jälkeen soveltaen tarvittaessa yhtenäistä alennusprosenttia;
järjestelmän tehokkaan hallinnon varmistamiseksi tuontitodistuksiin liittyvän vakuuden määräksi olisi tässä järjestelmässä vahvistettava 20 ecua sataa kilogrammaa kohti; muna- ja siipikarjanliha-alan järjestelmään sisältyvän keinotteluvaaran vuoksi elinkeinonharjoittajilta olisi edellytettävä tarkkojen ehtojen noudattamista mainittuun järjestelmään pääsemiseksi,
elävien hanhien sekä niiden kokonaisten tai paloiteltujen ruhojen osalta olisi mahdollista soveltaa tuontijärjestelmän asemesta tuojia vähemmän sitovaa tosiasiallisesti tuotujen määrien seurantajärjestelmää;
näiden tuotteiden osalta olisi erityisesti varmistettava kaikkien yhteisön tuojien tasapuolinen ja jatkuva pääsy osallisiksi määristä, joihin alennettua maksua sovelletaan sekä tämän maksun keskeytymätön soveltaminen, kunnes nämä määrät on käytetty loppuun; olisi toteutettava tarvittavat toimenpiteet näiden määrien tehokkaan yhteisöllisen hallinnon varmistamiseksi säätämällä mahdollisuudesta vähennykseen näistä määristä todettujen tosiasiallisten tuontien perusteella; tämä hallintomuoto edellyttää jäsenvaltioiden ja komission tiivistä yhteistyötä, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Tämän asetuksen liitteessä I määrättyihin ryhmiin 37, 38, 39, 40 ja 43 kuuluvien tuotteiden väliaikaisten sopimusten 15 artiklan 2 ja 4 kohdassa vahvistetun järjestelmän mukaisesti tapahtuvan yhteisön tuonnin yhteydessä on esitettävä tuontitodistus.
Mainitun järjestelmän soveltamisalaan kuuluvien tuotteiden määrät ja maksun määrän alennus tai tullin määrä vahvistetaan kunkin ryhmän osalta tämän asetuksen liitteessä I.
Jollei 2 artiklan säännöksistä muuta johdu, käytetään tuontitodistushakemusten jättöaikana voimassa olevaa maksun alennuksen määrää tai tullin määrää.
2 artikla
1 Edellä 1 artiklassa tarkoitetut määrät jaetaan kullekin liitteessä I määrätylle ajanjaksolle seuraavasti:
- 25 % 1 päivästä heinäkuuta 30 päivään syyskuuta välisenä aikana,
- 25 % 1 päivästä lokakuuta 31 päivään joulukuuta välisenä aikana,
- 25 % 1 päivästä tammikuuta 31 päivään maaliskuuta välisenä aikana,
- 25 % 1 päivästä huhtikuuta 30 päivään kesäkuuta välisenä aikana.
3 artikla
Edellä 1 artiklassa tarkoitettuja tuontitodistuksia koskevat seuraavat säännökset:
a) tuontitodistuksen hakijan on oltava luonnollinen henkilö tai oikeushenkilö, joka hakemuksen esittämisen ajankohtana voi jäsenvaltioiden toimivaltaisten viranomaisten hyväksymällä tavalla todistaa tuoneensa maahan tai vieneensä maasta vähintään 25 tonnia (tuotteen paino) neuvoston asetukseen (ETY) N:o 2777/75 kuuluvia tuotteita ja 5 tonnia (kuorellisia munia vastaava) neuvoston asetuksiin (ETY) N:o 2771/75 ja (ETY) N:o 2783/75(12) kuuluvia tuotteita sekä vuonna 1992 että vuonna 1993; näitä tuotteita lopulliselle kuluttajalle myyvä vähittäismyyjä tai ravintolanpitäjä jätetään kuitenkin mainitun järjestelmän soveltamisalan ulkopuolelle;
b) tuontitodistuksessa voidaan mainita vain yksi tämän asetuksen liitteessä I määriteltyjen ryhmien 37, 38, 39, 40 ja 43 numeroista; se voi koskea useita eri CN-koodeihin kuuluvia ja yhdestä tässä asetuksessa tarkoitetusta maasta peräisin olevia tuotteita; näissä tapauksissa kaikki CN-koodit ja tuotteiden määräpaikat on merkittävä vastaavasti 16 ja 15 kohtaan.
tuontitodistuksessa mainitun määrän on oltava vähintään tonni ja enintään 25 prosenttia 2 artiklassa määriteltyjen neljännesvuosien aikana käytettävissä olevasta määrästä;
c) todistushakemuksen ja todistuksen 8 kohdassa on oltava maininta alkuperämaasta; todistus velvoittaa tuomaan mainitusta maasta;
d) todistushakemuksen ja todistuksen 20 kohdassa on oltava yksi seuraavista maininnoista:
Reglamento (CE) n° 1559/94,
Forordning (EF) nr. 1559/94,
Verordnung (EG) Nr. 1559/94,
Êáíïíéóìüò (EK) áñéè. 1559/94,
Regulation (EC) No 1559/94,
Règlement (CE) n° 1559/94,
Regolamento (CE) n. 1559/94,
Verordening (EG) nr. 1559/94,
Regulamento (CE) n° 1559/94;
e) todistuksen 24 kohdassa on oltava yksi seuraavista maininnoista:
Alennettu maksu sovellettaessa:
Reglamento (CE) n° 1559/94,
Forordning (EF) nr. 1559/94,
Verordnung (EG) Nr. 1559/94,
Êáíïíéóìüò (EK) áñéè. 1559/94,
Regulation (EC) No 1559/94,
Règlement (CE) n° 1559/94,
Regolamento (CE) n. 1559/94,
Verordening (EG) nr. 1559/94,
Regulamento (CE) n° 1559/94.
4 artikla
1 Todistushakemuksen esittäminen on pakollinen 2 artiklassa määritellyn jokaisen neljännesvuoden kymmenen ensimmäisen päivän kuluessa.
2 Todistushakemus voidaan hyväksyä ainoastaan, jos hakija ilmoittaa kirjallisesti, että hän ei ole esittänyt ja sitoutuu olemaan esittämättä kuluvan neljännesvuoden aikana saman ryhmän tuotteita koskevaa muuta hakemusta siinä jäsenvaltiossa, jossa hakemus on jätetty tai toisessa jäsenvaltiossa; jos hakija esittää useamman kuin yhden saman ryhmän tuotteita koskevan hakemuksen, mitään hakemusta ei hyväksytä.
3 Jäsenvaltioiden on toimitettava komissiolle viidentenä työpäivänä hakemusten jättöajan päättymisen jälkeen tieto kyseisten ryhmien kunkin tuotteet osalta esitetyistä hakemuksista. Tähän tiedonantoon on sisällyttävä luettelo hakijoista ja yhteenveto kunkin ryhmän osalta haetuista määristä.
Kaikki tiedonannot, mukaan lukien tiedonannot siitä, että hakemuksia ei ole, toimitetaan teleksillä tai telekopiona säädettynä työpäivänä liitteen II mallin mukaan, jos yhtään hakemusta ei ole esitetty, tai liitteiden II ja III mallien mukaan, jos hakemuksia on esitetty.
4 Komissio päättää mahdollisimman nopeasti, missä määrin 3 artiklassa tarkoitettujen hakemusten suhteen voidaan ryhtyä jatkotoimiin.
Jos määrät, joita varten todistuksia on haettu, ylittävät käytettävissä olevat määrät, komissio vahvistaa yhtenäisen prosenttiluvun haettujen määrien vähentämiselle.
Jos hakemusten kohteena ollut kokonaismäärä on käytettävissä olevaa määrää pienempi, komissio määrittää jäljelle jääneen määrän, joka lisätään seuraavan neljännesvuoden aikana käytettävissä olevaan määrään.
5 Todistukset annetaan mahdollisimman pian komission päätöksen jälkeen.
6 Todistukset ovat voimassa koko yhteisön alueella.
5 artikla
Asetuksen (ETY) N:o 3719/88 21 artiklan 2 kohdan soveltamiseksi tuontitodistusten voimassaoloaika on 150 päivää niiden tosiasiallisesta myöntämispäivästä.
Tämän asetuksen mukaisesti annettuja tuontitodistuksia ei voi siirtää toiselle henkilölle.
6 artikla
Kaikkia 1 artiklassa tarkoitettuja tuotteita koskeviin tuontitodistushakemuksiin on liityttävä suuruudeltaan 20 ecua sataa kilogrammaa kohti olevan vakuuden antaminen.
7 artikla
Asetuksen (ETY) N:o 3719/88 säännöksiä sovelletaan sanotun kuitenkaan rajoittamatta tämän asetuksen säännösten soveltamista.
Kuitenkin poiketen siitä, mitä mainitun asetuksen 8 artiklan 4 kohdassa säädetään, tämän asetuksen mukaisesti tuotu määrä ei saa olla tuontitodistuksen 17 ja 18 kohdassa ilmoitettua määrää suurempi. Todistuksen 19 kohtaan merkitään tämän vuoksi luku 0.
8 artikla
Tuotujen tuotteiden vapaaseen liikkeeseen luovuttaminen edellyttää väliaikaisiin sopimuksiin liitetyn pöytäkirjan N:o 4 määräysten mukaisesti viejämaan antaman EUR.1-todistuksen esittämistä.
9 artikla
Tämän asetuksen liitteessä I tarkoitettuun ryhmään 42 kuuluvien tuotteiden määrää hallinnoi komissio, joka voi toteuttaa kaikki tarvittavat hallinnolliset toimenpiteet tehokkaan hallinnon varmistamiseksi.
10 artikla
1 Voidakseen hyötyä tämän asetuksen liitteessä I tarkoitettuun ryhmään 42 kuuluville tuotteille väliaikaisten sopimusten 14 artiklan 2 ja 4 kohdassa määrätystä tuontimenettelystä, tuojan on esitettävä tuojajäsenvaltion toimivaltaisille viranomaisille vapaaseen liikkeeseen luovutusta koskeva ilmoitus, joka sisältää hakemuksen tähän tarkoitukseen tarkoitettuja tuotteita varten ja johon liittyy 8 artiklassa tarkoitettu todistus. Jos tämän jäsenvaltion toimivaltaiset viranomaiset hyväksyvät tämän ilmoituksen, nämä viranomaiset antavat komissiolle tiedon vähentämistä koskevista hakemuksista liitteessä I olevien määrien osalta.
2 Vähentämistä koskeva hakemus, jossa mainitaan vapaaseen liikkeeseen luovutusta koskevan ilmoituksen hyväksymispäivä, on toimitettava komissiolle viipymättä.
Tässä vähentämistä koskevassa hakemuksessa on oltava merkintä: 'järjestysnumero 09 5301`.
3 Komissio myöntää vähennykset sen päivän perusteella, jona tuojajäsenvaltion toimivaltaiset viranomaiset ovat hyväksyneet vapaaseen liikkeeseen luovutusta koskevan ilmoituksen ja siinä määrin kuin se käytettävissä olevan määrän rajoissa on mahdollista.
Kaikki käyttämättä jääneet vähennykset siirretään mahdollisimman pian sen liitteessä I määrätyn jakson, jota varten ne on myönnetty, vastaavaan määrään.
Määrien ollessa liitteessä I ilmoitettua käytettävissä olevaa määrää suurempia, jako suoritetaan suhteessa hakemuksiin. Komissio antaa mahdollisimman nopeasti jäsenvaltioille tiedon suoritetuista vähennyksistä.
11 artikla
Kunkin jäsenvaltion on taattava liitteen I ryhmässä 42 tarkoitettujen tuotteiden tuojille tasapuolinen ja jatkuva pääsy osallisiksi liitteessä I ilmoitetuista määristä siltä osin kuin käytettävissä olevan määrän rajoissa on mahdollista.
12 artikla
Jäsenvaltiot ja komissio toimivat tiiviissä yhteistyössä varmistaakseen tämän asetuksen noudattamisen.
13 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1994.

Labels: 3
17
18